Tema värske luulekogu pealkiri on "Unest, lumest". Seega kahest olulisest  asjast. Kui palju unest on, ei saa täie kindlusega öelda. Lumest väga palju ei ole, aga natuke siiski. Palju on kohanimesid. Geograafia oligi üks mu lemmikainetest. Kuigi reisivintsutuste vältimiseks ma palju ringi ei sõida, tahan kõigi kohtade kohta midagi teada. Küllaltki palju on isikunimesid. Positiivseks võib lugeda, et need on isikud, kes on midagi korda saatnud, mitte nagu raadiost lastavates lauludes väidetavalt eksisteerivate välimusega muljet avaldanud isikute eesnimed.